Anglický park

Anglický park je krajinársky park, ktorý vznikol v polovici 17. storočia ako upravený výsek prirodzenej krajiny z loveckých zverníc a pastierskej krajiny. Príkladom anglického parku je Englischer Garten v Mníchove, v Nemecku.

Známi dizajnéri anglických parkov boli John Vanbrugh (16641726), Stephen Switzer (16821745), básnik Alexander Pope (16881744), Charles Bridgeman (16901738), William Kent (16851748), a Capability Brown (17161783).

Anglické parky na území Slovenska 
Na území Slovenska začali vznikať prvé anglické parky už v 2. polovici 18. storočia. Na Slovensku vznikali anglické parky ako súčasť vidieckych obytných reprezentatívnych komplexov slovenskej šľachty a mali predovšetkým okrasnú a oddychovú funkciu. Areál anglických parkov nebol pôvodne určený  pre širšiu verejnosť. V súčasnosti sa na Slovensku nachádza množstvo anglických parkov, ktoré plnia oddychovú a estetickú funkciu pre návštevníkov z celého Slovenska a stali sa vyhľadávaným miestom pre rodiny s deťmi, milovníkov prírody, obdivovateľov scénickej krásy, väčšinou sa nachádzajú v blízkosti kaštieľov a kúrii.

 Zoznam anglických parkov na území Slovenska
 východné Slovensko – anglický park v Budimíre (okres Košice-okolie),  anglický park v Jasove (okres Košice-okolie),  anglický park v Hermanovciach (okres Prešov), anglický park v Betliari (okres Rožňava), anglický park v Snine (okres Snina),  anglický park v Spišskom Hrhove (okres Levoča), anglický park v Brekove (okres Humenné), anglický park v Trebišove (okres Trebišov), anglický park v Pavlovciach nad Uhom (okres Michalovce)
 stredné Slovensko – anglický park v Mošovciach (okres Turčianské Teplice), anglický park v Turčianskej Štiavničke (okres Martin), anglický park vo Veľkom Blhu (okres Rimavská Sobota), anglický park v Budatíne (okres Žilina)
 západné Slovensko –anglický park v Dolnej Krupej, anglický park v Palárikove (okres Nové Zámky), anglický park v Malinove (okres Senec), anglický park v Topoľčiankoch (okres Zlaté Moravce), anglický park v Rusovciach (okres Bratislava 5), anglický park v Brodzanoch (okres Partizánske), anglický park v Moravanoch nad Váhom (okres Piešťany), anglický park v Malackách (okres Malacky), anglický park v Smoleniciach  (okres Trnava)

Referencie

Iné projekty 

Parky